
25-TA-765: Noteikumu projekts (Grozījumi)
Grozījumi Ministru kabineta 2025. gada 28. janvāra noteikumos Nr. 72 "Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas īstenošanas noteikumi "

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām 4.2.1.5. pasākuma otrās projekta iesniegumu atlases kārtas ietvaros ieplānot elastības finansējumu, tādējādi neparedzot atsevišķu 4.2.1.5.pasākuma trešo projekta iesniegumu atlases kārtu. Pašvaldības, piemēram, tās kas nepaguva iesniegt informāciju uz priekšatlasi, varētu pretendēt uz elastības finansējumu.
Attiecīgi papildinot MK noteikumu grozījumu redakciju un anotācijas sadaļu "Risinājuma apraksts".

Sākotnējo MK noteikumu Anotācijas redakcija "4.2.1.5. pasākuma otrās projekta iesniegumu atlases kārtas ietvaros nav plānots elastības finansējums. 4.2.1.5.pasākuma elastības finansējums 15 315 851 euro apmērā, ko veido ERAF finansējums 13 018 473 euro un valsts budžeta līdzfinansējums 2 297 378 euro, ir paredzēts 4.2.1.5.pasākuma trešajā projekta iesniegumu atlases kārtā."
 
Piedāvātā redakcija
Attiecīgi tiek precizēts MK noteikumu Nr.72 5. punkts, nosakot, ka 4.2.1.5. pasākuma otrajai kārtai plānotais un pieejamais finansējums ir  41 506 355 euro, ko veido ERAF finansējums –  35 280 401 euro un pašvaldību budžeta līdzfinansējums –  6 225 954 euro.
ERAF atbalsts tiek piešķirts granta veidā. 4.2.1.5. pasākuma otrās projekta iesniegumu atlases kārtas ietvaros ir plānots elastības finansējums  x euro apmērā, ko veido ERAF finansējums x euro un valsts budžeta līdzfinansējums x euro.
	Kristīne Matule (CFLA)

	2.
	Noteikumu konsolidētā versija
5. Pasākuma otrajai projektu iesniegumu atlases kārtai plānotais un pieejamais finansējums ir  41 506 355 euro, ko veido Eiropas Reģionālās attīstības fonda finansējums –  35 280 401 euro un pašvaldību budžeta līdzfinansējums –  6 225 954 euro.
	Priekšlikums
Ņemot vērā, ka ar noteikumu projektu tiek mainīts pasākumam plānotais finansējums, lūdzam papildināt anotāciju, norādot informāciju par finansējuma sadalījumu pa intervences kodiem. 
Piedāvātā redakcija
-
	Maija Upeniece (CFLA)

	Noteikumu konsolidētā versija
35.8. nodrošina, ka visas preces un pakalpojumi tiks iepirkti atklātā, pārredzamā, nediskriminējošā un konkurenci nodrošinošā procedūrā, ievērojot publiskā iepirkuma procedūru regulējošos normatīvos aktus un, kur tas ir attiecināms, īsteno sociāli atbildīgus un inovatīvus publiskos iepirkumus, kā arī sekmē zaļā publiskā iepirkuma prasību ievērošanu saskaņā ar normatīvajiem aktiem par prasībām zaļajam publiskajam iepirkumam un to piemērošanas kārtību;
	Priekšlikums
Lūdzam precizēt noteikumu 35.8.apakšpunktā iekļauto prasību par sociāli atbildīgu un inovatīvu publisko iepirkumu, paredzot, ka finansējuma saņēmējam ir izvēles iespēja, vai tas piemēros sociāli atbildīgu un inovatīvu publisko iepirkumu. Lai viennozīmīgi padarītu šīs prasības par izvēli, lūdzam, piemēram, aizstāt vārdus "kur tas ir attiecināms, īsteno sociāli atbildīgus un inovatīvus publiskos iepirkumus" ar vārdiem "var piemērot sociāli atbildīgus un inovatīvus publiskos iepirkumus".
Piedāvātā redakcija
-
	Inga Lapsa (FM)

	4.
	Noteikumu konsolidētā versija
35.11. ir atbildīgs par interešu konflikta riska novēršanu saskaņā ar Eiropas Parlamenta un Padomes 2024. gada 23. septembra Regulas (ES, Euratom) Nr.  2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 61. panta prasībām un paraksta interešu konflikta neesības apliecinājumu, kā arī finansējuma saņēmējam ir pienākums izstrādāt kārtību, kādā tiks nodrošināta interešu konflikta neesība, identificēti apstākļi, kuri izraisa vai var izraisīt interešu konfliktu, kas rada apdraudējumu vai kaitējumu projektu īstenošanai, noteikti veicamie pasākumi un izstrādāti darbības plāni interešu konflikta preventīvai novēršanai un gadījumiem, kad interešu konflikts ir atklāts;
	Priekšlikums
Aicinām izvērtēt noteikumu 35.11.apakšpunkta nepieciešamību, ņemot vērā gan konkrētā specifiskā atbalsta mērķa projekta veidu, kā arī to, ka  Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādātā redakcija) 61.panta prasības ir tieši piemērojamas tādiem projektiem, kas saistīti ar Eiropas Savienības (ES) fondu atbalsta saņemšanu un vienlaikus kuros atbilstoši specifiskā atbalsta mērķim finansējuma saņēmējs atlases kārtībā ES fondu dalībniekiem vai gala saņēmējiem sniedz finansiālu atbalstu (t.s. daudzpakāpju projekti).
Piedāvātā redakcija
-
	Kristīne Mežale (FM)



